Wanneer jou muse afwesig is – Ciska Olivier – In die gedagtes van 'n skrywer
Twee maande gelede het 'n groot verandering in ons lewens gekom. Die grootste was nog op pad. Dit is om vir weke aaneen van mekaar af weg te wees. Hy is op die plaas en ek is in die stad … maar 'n halfduisend kilometer is 'n groot gaping wanneer jy so gewoond daaraan is om daagliks by mekaar te wees. Veral wanneer daardie 'gaping' na 'n agt jaar verhouding skielik in jou lewe verskyn.
Ek wonder dikwels hoe paartjies dit regkry om langafstand verhoudings te laat werk. Meeste is dit gewoond. Baie verkies dit so. Sommiges raak selfs so onafhanklik dat hulle dit nie anders wil hê nie. Ek? Ek is nie een van hulle nie, maar wanneer dit die enigste manier is, dan maak jy dit werk. Jy moet.
Dis 'n aanpassing. My muse is nie hier by my nie. My emosionele welstand is in wanbalans. My skrywerssiel is uitgehonger en my sleutelbord stil … Dit gee my wel baie goeie insae in my karakters se siele vir my nuutste romanse wat moet vorm aanneem. So dalk is hierdie juis die tyd om inspirasie daaruit te put? Moet wees …
Posted on September 19, 2018 October 25, 2018 Author ciskaolivierTags afstand, Liefde, plaas, tyd, verandering